# Iris Oifigiúil C 98I/2023

| | ISSN 1977-107X |
| --- | --- |
| Iris Oifigiúil
  an Aontais Eorpaigh | C 098I |
| | |
| An t-eagrán Gaeilge | Faisnéis agus Fógraí | 6616 Márta 2023 |

ISSN 1977-107X

Iris Oifigiúil

an Aontais Eorpaigh

C 098I

An t-eagrán Gaeilge

Faisnéis agus Fógraí

6616 Márta 2023

---

| Clár | Leathanach |
| --- | --- |
| | II   Faisnéis |
| | FAISNÉIS Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH |
| | An Coimisiún Eorpach |
| 2023/C 98 I/01 | Teachtaireacht ón gCoimisiún — Soláthar Poiblí: Spás sonraí chun feabhas a chur ar chaiteachas poiblí, borradh a chur faoi cheapadh beartas sonraíbhunaithe agus feabhas a chur ar rochtain ar thairiscintí le haghaidh FBManna | 1 |

Clár

Leathanach

II   Faisnéis

FAISNÉIS Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH

An Coimisiún Eorpach

2023/C 98 I/01

Teachtaireacht ón gCoimisiún — Soláthar Poiblí: Spás sonraí chun feabhas a chur ar chaiteachas poiblí, borradh a chur faoi cheapadh beartas sonraíbhunaithe agus feabhas a chur ar rochtain ar thairiscintí le haghaidh FBManna

1

---

| GA | |
| --- | --- |

GA

---

II Faisnéis

FAISNÉIS Ó INSTITIÚIDÍ, Ó CHOMHLACHTAÍ, Ó OIFIGÍ, AGUS Ó GHNÍOMHAIREACHTAÍ AN AONTAIS EORPAIGH

An Coimisiún Eorpach

| 16.3.2023 | GA | Iris Oifigiúil an Aontais Eorpaigh | CI 98/1 |
| --- | --- | --- | --- |

16.3.2023

GA

Iris Oifigiúil an Aontais Eorpaigh

CI 98/1

---

TEACHTAIREACHT ÓN GCOIMISIÚN

Soláthar Poiblí: Spás sonraí chun feabhas a chur ar chaiteachas poiblí, borradh a chur faoi cheapadh beartas sonraíbhunaithe agus feabhas a chur ar rochtain ar thairiscintí le haghaidh FBManna

(2023/C 98 I/01)

1.   An spás Eorpach sonraí soláthair phoiblí a thabhairt isteach

Gach bliain san Aontas Eorpach, caitheann breis agus 250 000 údarás poiblí thart ar EUR 2 trilliún (thart ar 13,6 % de OTI) ar cheannach seirbhísí, oibreacha agus soláthairtí. Idir bhóithre nua agus táibléid do dhaltaí nó trealamh d’ospidéil: Is iad na húdaráis phoiblí na príomhcheannaitheoirí i go leor príomhearnálacha amhail fuinneamh, iompar, bonneagar, bainistiú dramhaíola, cosaint shóisialta, sláinte, cosaint agus seirbhísí oideachais.

Trí na roghanna ceannaigh cearta a dhéanamh, is féidir leis an earnáil phoiblí borradh a chur faoi phoist, fás agus infheistíocht san Eoraip, agus geilleagar níos nuálaí, níos iomaíche, níos fuinneamhéifeachtúla, agus níos cuimsithí go sóisialta a chruthú. Is féidir leis sin tacú le príomhbheartais ar an leibhéal náisiúnta agus ar leibhéal an Aontais, amhail an téarnamh ón bpaindéim, an dá aistriú, uathriail straitéiseach an Aontais agus a cheannaireacht dhigiteach.

Chun leas iomlán a bhaint as an soláthar poiblí, tá rochtain ar shonraí agus an acmhainn chun anailís a dhéanamh ar na sonraí sin fíor-riachtanach. Níl ach 20 % de shonraí na nglaonna uile ar thairiscintí mar a chuir ceannaitheoirí poiblí isteach, áfach, ar fáil agus inchuardaithe le haghaidh anailíse in aon áit amháin. Tá an 80 % eile leata amach, i bhformáidí éagsúla, ar leibhéal náisiúnta nó ar leibhéal réigiúnach agus is deacair nó dodhéanta iad a athúsáid chun críche beartais, trédhearcachta agus caiteachais níos fearr. I bhfocail eile, bíonn a lán sonraí ag baint leis an soláthar poiblí, ach níl acmhainn mhaith ann é a chur ag obair do cháiníocóirí, do lucht ceaptha beartas agus do cheannaitheoirí poiblí.

Is é is aidhm do thionscnamh sonraí soláthair phoiblí an Choimisiúin leas a bhaint as an gcumhacht sonraí atá ar fáil ar fud an Aontais a bhuí le Spás Sonraí Soláthair Phoiblí (dá ngairtear: “PPDS” anseo feasta), ceann de na chéad spásanna coiteanna sonraí san Aontas i réimse sonrach atá le teacht as straitéis an Aontais maidir le sonraí (1).

Déanfaidh an spás sonraí seo rochtain agus úsáid sonraí soláthair phoiblí a athrú as éadan:

| — | Cruthóidh sé ardán ar leibhéal an Aontais Eorpaigh chun rochtain a fháil den chéad uair ar shonraí soláthair phoiblí atá scaipthe go dtí seo ar leibhéal an Aontais Eorpaigh, ar leibhéal náisiúnta agus ar leibhéal réigiúnach. |
| --- | --- |

—

Cruthóidh sé ardán ar leibhéal an Aontais Eorpaigh chun rochtain a fháil den chéad uair ar shonraí soláthair phoiblí atá scaipthe go dtí seo ar leibhéal an Aontais Eorpaigh, ar leibhéal náisiúnta agus ar leibhéal réigiúnach.

| — | Cuirfidh sé feabhas mór ar cháilíocht, infhaighteacht agus iomláine na sonraí trí dhlúthchomhar idir an Coimisiún agus Ballstáit agus na ríomhfhoirmeacha (2) nua a thabhairt isteach, lena bhfaighidh ceannaitheoirí poiblí an deis faisnéis a sholáthar ar bhealach níos struchtúrtha. |
| --- | --- |

—

Cuirfidh sé feabhas mór ar cháilíocht, infhaighteacht agus iomláine na sonraí trí dhlúthchomhar idir an Coimisiún agus Ballstáit agus na ríomhfhoirmeacha (2) nua a thabhairt isteach, lena bhfaighidh ceannaitheoirí poiblí an deis faisnéis a sholáthar ar bhealach níos struchtúrtha.

| — | Déanfar an flúirse sonraí sin a chomhcheangal le foireann uirlisí anailísíochta lena n-áirítear ardteicneolaíochtaí amhail An Intleacht Shaorga (AI), i bhfoirm Meaisínfhoghlama (ML) agus Próiseáil Teanga Nádúrtha (NLP) mar shampla. |
| --- | --- |

—

Déanfar an flúirse sonraí sin a chomhcheangal le foireann uirlisí anailísíochta lena n-áirítear ardteicneolaíochtaí amhail An Intleacht Shaorga (AI), i bhfoirm Meaisínfhoghlama (ML) agus Próiseáil Teanga Nádúrtha (NLP) mar shampla.

Fágfaidh sonraí comhtháite in éineacht le teicneolaíochtaí anailísíochta úrscothacha atá ag teacht chun cinn ní hamháin go gclaochlófar an soláthar poiblí, ach tabharfaidh siad léargais nua fiúntacha freisin do cheannaitheoirí poiblí, lucht ceaptha beartas, gnólachtaí agus saoránaigh ar spéis leo é chomh maith.

Gheobhaidh ceannaitheoirí poiblí sna Ballstáit luach ní b’fhearr ar airgead agus tuilleadh uirlisí chun cistí poiblí a dhíriú i dtreo tosaíochtaí beartais amhail an geilleagar glas agus an geilleagar sóisialta. Fágfaidh na léargais a gheofar ó PPDS go mbeidh sé, mar shampla, níos éasca do cheannaitheoirí poiblí

| — | dul i gcomhar le chéile agus rudaí a cheannach ina mbulc chun praghsanna níos fearr agus cáilíocht níos airde a fháil; |
| --- | --- |

—

dul i gcomhar le chéile agus rudaí a cheannach ina mbulc chun praghsanna níos fearr agus cáilíocht níos airde a fháil;

| — | tuilleadh tairiscintí a ghiniúint in aghaidh gach glao ar thairiscintí trí ghlaonna a dhéanamh níos tarraingtí do thairgeoirí, go háirithe le haghaidh FBManna agus gnólachtaí nuathionscanta; |
| --- | --- |

—

tuilleadh tairiscintí a ghiniúint in aghaidh gach glao ar thairiscintí trí ghlaonna a dhéanamh níos tarraingtí do thairgeoirí, go háirithe le haghaidh FBManna agus gnólachtaí nuathionscanta;

| — | claonpháirteachas agus éilliú a chomhrac, chomh maith le gníomhartha coiriúla eile, trí phatrúin amhrasacha a bhrath; |
| --- | --- |

—

claonpháirteachas agus éilliú a chomhrac, chomh maith le gníomhartha coiriúla eile, trí phatrúin amhrasacha a bhrath;

| — | tagarmharcáil a dhéanamh orthu féin ar bhealach níos cruinne in aghaidh a gcuid piaraí agus eolas a mhalartú, mar shampla chun seirbhísí agus táirgí níos glaine, níos sóisialta agus níos nuálaí a fháil; |
| --- | --- |

—

tagarmharcáil a dhéanamh orthu féin ar bhealach níos cruinne in aghaidh a gcuid piaraí agus eolas a mhalartú, mar shampla chun seirbhísí agus táirgí níos glaine, níos sóisialta agus níos nuálaí a fháil;

| — | trí dhigitiú breise agus na teicneolaíochtaí atá ag teacht chun cinn mar thoradh air, cúraimí a uathoibriú, ag tabhairt coigiltis oibríochtúla i gcrích. |
| --- | --- |

—

trí dhigitiú breise agus na teicneolaíochtaí atá ag teacht chun cinn mar thoradh air, cúraimí a uathoibriú, ag tabhairt coigiltis oibríochtúla i gcrích.

Laghdóidh PPDS an rómhaorlathas do cheannaitheoirí poiblí agus do Bhallstáit le linn dóibh oibleagáidí tuairiscithe éagsúla a chomhlíonadh. Beidh sé i bhfad níos so-úsáidte mar shampla chun

| — | tuairisciú ar an gcomhlíontacht le príomhbheartais amhail soláthar glas, sóisialta agus nuálach, e.g. comhlíontacht leis na spriocanna atá leagtha amach sa Treoir maidir le Feithiclí Glana chun feithiclí glana a sholáthar; |
| --- | --- |

—

tuairisciú ar an gcomhlíontacht le príomhbheartais amhail soláthar glas, sóisialta agus nuálach, e.g. comhlíontacht leis na spriocanna atá leagtha amach sa Treoir maidir le Feithiclí Glana chun feithiclí glana a sholáthar;

| — | feidhmíocht faoi phleananna náisiúnta na Saoráide Téarnaimh agus Athléimneachta (RRF) a chruthú agus faireachán a dhéanamh ar an úsáid a bhaintear as cistí eile an Aontais i bhfíor-am; |
| --- | --- |

—

feidhmíocht faoi phleananna náisiúnta na Saoráide Téarnaimh agus Athléimneachta (RRF) a chruthú agus faireachán a dhéanamh ar an úsáid a bhaintear as cistí eile an Aontais i bhfíor-am;

| — | aitheantas conraitheoirí agus fochonraitheoirí a rianú, lena n-áirítear a n-úinéirí tairbhiúla deiridh d’fhonn sláine na nósanna imeachta soláthair phoiblí a chosaint e.g. mar a cheanglaítear leis an Rialachán RRF (3). |
| --- | --- |

—

aitheantas conraitheoirí agus fochonraitheoirí a rianú, lena n-áirítear a n-úinéirí tairbhiúla deiridh d’fhonn sláine na nósanna imeachta soláthair phoiblí a chosaint e.g. mar a cheanglaítear leis an Rialachán RRF (3).

Gheobhaidh lucht déanta beartas ar leibhéal an Aontais, ar leibhéal náisiúnta agus ar leibhéal réigiúnach flúirse léargas a chuirfidh ar a gcumas dóibh treochtaí amach anseo a thuar, e.g. nuair a bheidh céatadán áirithe feithiclí a sholáthraítear go poiblí saor ó astaíochtaí agus bainistíocht níos fearr a dhéanamh ar ghéarchéimeanna trí fhaireachán a dhéanamh ar shreafaí trádála arna nginiúint ag ceannaitheoirí poiblí gar d’fhíor-am, agus dá bhrí sin an tAontas a dhéanamh níos athléimní.

Beidh tairseach so-úsáidte ag cuideachtaí, agus ag FBManna go háirithe, a thabharfaidh rochtain dóibh ar líon i bhfad níos mó de ghlaonna oscailte ar thairiscintí le cáilíocht sonraí níos fearr. Féadfaidh siad leis sin glaonna a d’fhéadfadh a bheith ábhartha a shainaithint go héasca in am agus uirlisí anailísíochta a úsáid chun pleanáil chun cinn agus a gcuid acmhainní a dhíriú orthu siúd is mó a bhfuil gealladh fúthu. Mar shampla, is féidir le tairgeoirí ceannaitheoirí a phiocadh amach a dhíríonn ar sholáthar nuálach agus inbhuanaithe. Tairbheoidh cuideachtaí, agus FBManna go háirithe, freisin má bhaineann ceannaitheoirí poiblí úsáid as na léargais nua atá ar fáil dóibh chun glaonna ar thairiscintí a dhéanamh níos inrochtana.

Beidh rochtain ag saoránaigh, an tsochaí shibhialta, cáiníocóirí agus ag páirtithe leasmhara eile ar i bhfad níos mó sonraí soláthair phoiblí ná mar a bhí roimhe seo, rud a chuirfidh feabhas dá bharr sin ar thrédhearcacht agus ar chuntasacht an chaiteachais phoiblí.

Níl sa mhéid seo ach roinnt samplaí faoin dóigh inar féidir sonraí soláthair phoiblí a chomhthiomsú agus a anailísiú ar bhealach cliste chun acmhainneacht an chaiteachais phoiblí a scaoileadh chun dlús a chur faoin aistriú glas agus digiteach dúbailte, agus an téarnamh ó phaindéim COVID-19, agus tacú le spriocanna beartais eile amhail cuimsiú sóisialta agus éifeachtúlacht fuinnimh. Níl ansin ach an tús: i bhfianaise líon ard na n-éiceachóras lena mbaineann soláthar poiblí agus an méid sonraí a bhfuil anailís le déanamh orthu, tá poitéinseal ag tionchar na hIntleachta Saorga sa réimse seo nach bhfuil ach spléachadh againn air go dtí an pointe seo.

Bunófar an PPDS de réir a chéile. Is é an cuspóir an t-ollstruchtúr bunúsach agus sraith straitéisí anailísíochta atá i bhfeidhm agus na sonraí soláthair atá foilsithe ar leibhéal an Aontais a bheith ar fáil sa chóras faoi lár 2023. Faoi dheireadh 2024, bheadh na tairseacha foilsithe náisiúnta nasctha, bheadh na sonraí stairiúla atá foilsithe ar leibhéal an Aontais Eorpaigh comhtháite agus an tsraith straitéisí anailísíochta leathnaithe. Ó 2025 ar aghaidh, d’fhéadfadh an córas naisc a bhunú le foinsí breise seachtracha sonraí.

2.   Timpeallacht sonraí soláthair phoiblí an lae inniu

Sonraí soláthair foilsithe ar leibhéal an Aontais Eorpaigh

Rialáiltear caiteachas soláthair leis na Treoracha um Sholáthar Poiblí, (4) ina soláthraítear rialacha maidir le nósanna imeachta soláthair a eagrú agus foilsiú sonraí arna nginiúint dá bhrí sin le haghaidh conarthaí a bhfuil luach níos airde ag gabháil leo (5) (anseo feasta: “os cionn thairseacha an Aontais”). Is nósanna imeachta os cionn thairseacha an Aontais iad thart ar 20 % de na conarthaí soláthair phoiblí go léir. Ní mór do cheannaitheoirí poiblí ar an leibhéal áitiúil, réigiúnach agus náisiúnta sonraí a fhoilsiú maidir le céimeanna fógra agus dámhachtana na nósanna imeachta seo ar shuíomh gréasáin an Aontais Tenders Electronic Daily (6) (anseo feasta: “TED”) de réir na sonraíochtaí teicniúla arna soláthar ag Oifig Foilseachán an Aontais Eorpaigh (7). Ní chumhdaítear leis an oibleagáid foilsithe an timthriall soláthair iomlán faoi láthair, e.g. na céimeanna iar-dhámhachtana go háirithe.

Cuirfear ríomhfhoirmeacha in ionad na bhfoirmeacha atá ann faoi láthair atá le foilsiú ar TED go luath (8). Is féidir ríomhfhoirmeacha a úsáid ar bhonn deonach ón 14 Samhain 2022 ar aghaidh. An 25 Deireadh Fómhair 2023, tarraingeofar siar na foirmeacha reatha caighdeánacha agus tiocfaidh úsáid na ríomhfhoirmeacha chun bheith éigeantach maidir le nósanna imeachta soláthair os cionn thairseacha an Aontais.

Ceadófar leis na ríomhfhoirmeacha bailiú sonraí soláthair ar bhealach níos struchtúrtha. Tá bailiú sonraí struchtúrtha ríthábhachtach chun cáilíocht sonraí níos airde agus iomláine a bhaint amach, rud atá fíor-riachtanach le haghaidh anailísíocht sonraí iontaofa. Mar shampla, bíonn réimsí tiomnaithe sna ríomhfhoirmeacha chun faisnéis a sholáthar ar sholáthar glas, sóisialta agus nuálach (lena n-áirítear comhlíontacht leis an Treoir maidir le Feithiclí Glana) ar bhealach struchtúrtha, rud nach féidir a dhéanamh leis na fógraí atá ann faoi láthair.

Ceadófar le tabhairt isteach ríomhfhoirmeacha thar thréimhse ama, an timthriall soláthair iomláin a ghabháil. Chuige sin, cuirfear síneadh leis na ríomhfhoirmeacha chun foirmeacha deonacha le haghaidh fógraí críochnaithe conartha a chur san áireamh den chéad uair (i.e. faisnéis iar-dhámhachtana amhail an praghas deiridh a íocadh, fochonraitheoirí a úsáideadh, am críochnaithe iarbhír a theastaigh agus gearáin a fuarthas).

Sonraí soláthair a gineadh agus a foilsíodh ar leibhéal na mBallstát

Is nósanna imeachta soláthair phoiblí faoi bhun thairseacha an Aontais an 80 % de na conarthaí soláthair atá fágtha. Níl aon oibleagáid ann ar leibhéal an Aontais Eorpaigh faisnéis maidir leis na nósanna imeachta seo a fhoilsiú ar TED agus níl aon chaighdeán coiteann ann. Braitheann an bealach ina ngabhann agus ina bhfoilsíonn ceannaitheoirí poiblí sonraí ó na nósanna imeachta sin ar rialacha náisiúnta agus ar eagrú riaracháin gach Ballstáit. As sin leanann tairseacha foilsithe, tairseacha agus caighdeáin éagsúla, (9) rud a fhágann gur deacair na sonraí a athúsáid chun críoch caiteachais, trédhearcachta agus beartais níos fearr.

3.   Na tairbhí a bhaineann le leas a bhaint as lánchumhacht na sonraí soláthair phoiblí

Bainfidh ceannaitheoirí poiblí, lucht ceaptha beartas ar leibhéal an Aontais agus ar an leibhéal náisiúnta, cuideachtaí, taighdeoirí agus cáiníocóirí araon leas as spás comhtháite a chruthú le haghaidh sonraí soláthair phoiblí os cionn thairseacha an Aontais agus faoina mbun, in éineacht le foireann uirlisí anailísíochta ag úsáid ardteicneolaíochtaí.

Gheobhaidh ceannaitheoirí poiblí i mBallstáit ar gach leibhéal luach ní b’fhearr ar airgead ó nósanna imeachta soláthair phoiblí ós rud é go gcumasófar leis an PPDS pleanáil le haghaidh glaonna ar thairiscintí níos sonraíbhunaithe, chomh maith le tagarmharcáil agus comhroinnt eolais, méadú ar an digitiú, brath níos éasca ar chalaois agus claonpháirteachas, agus cuideoidh sé leo freisin rochtain ar ghlaonna a fheabhsú, lena n-áirítear do FBManna.

—   Luach ní b’fhearr ar airgead a fháil trí phleanáil sonraíbhunaithe maidir le glaonna ar thairiscintí

Gheobhaidh ceannaitheoirí poiblí léargais luachmhara maidir lena n-éileamh, lena n-áirítear treochtaí amach anseo a thuar trí Intleacht Shaorga agus meaisínfhoghlaim, agus maidir le taobh an tsoláthair, i.e feidhmíocht tairgeoirí roimhe seo chun measúnú a dhéanamh ar cé acu a thairg luach airgid.

Leis an eolas sin, is féidir le ceannaitheoirí poiblí nósanna imeachta soláthair a eagrú ar bhealach níos éifeachtúla. Mar shampla, is féidir leo dul i gcomhar le chéile agus rudaí “a cheannach ina mbulc”, bíodh sé trí chomhlachtaí lárnacha ceannaigh nó ar bhonn ad hoc, chun praghsanna níos fearr agus earraí agus seirbhísí ar cháilíocht níos airde a fháil. Sa lá atá inniu ann, níl leas bainte fós as an bhféidearthacht sin den chuid is mó, go háirithe trasteorann: ní dhéantar ach 11 % de nósanna imeachta an Aontais trí sholáthar comhoibritheach.

| Sa lá atá inniu ann, déantar comhordú ar roinnt mhaith nósanna imeachta soláthair chomhpháirtigh ar leibhéal an Aontais Eorpaigh in earnálacha sonracha den gheilleagar. Sampla coincréiteach amháin is ea Comhghnóthas EuroHPC (Ríomhaireacht Ardfheidhmíochta), ar comhoibriú comhpháirteach soláthair, taighde agus forbartha é ar fiú EUR 1 bhilliún é. Laistigh den chreat sin, tá Grand Equipement National de Calcul Intensif de chuid na Fraince (GENCI) agus lárionad taighde Jülich de chuid na Gearmáine ag soláthar dhá ionsamhlóir chandamacha (sár-ríomhairí) go comhpháirteach. Sampla eile is ea soláthar comhpháirteach an Aontais Veklury® (remdesivir), cóireáil fhrithvíreasach d’othair a bhfuil COVID-19 orthu, arna chomhordú ag Údarás um Ullmhacht agus Freagairt i gcás Éigeandálaí Sláinte (HERA) an Choimisiúin. Tá 22 Bhallstát an Aontais agus thír rannpháirteach agus is féidir leo an chóireáil a ordú faoin dara Creatchonradh a síníodh an 19 Iúil 2022. Le tuilleadh pleanála sonraíbhunaithe d’fhéadfadh ceannaitheoirí poiblí tairbhiú de sholáthar comhpháirteach in earnálacha nach bhfuil chomh feiceálach céanna agus gan chomhordú an Aontais. |
| --- |

Sa lá atá inniu ann, déantar comhordú ar roinnt mhaith nósanna imeachta soláthair chomhpháirtigh ar leibhéal an Aontais Eorpaigh in earnálacha sonracha den gheilleagar. Sampla coincréiteach amháin is ea Comhghnóthas EuroHPC (Ríomhaireacht Ardfheidhmíochta), ar comhoibriú comhpháirteach soláthair, taighde agus forbartha é ar fiú EUR 1 bhilliún é. Laistigh den chreat sin, tá Grand Equipement National de Calcul Intensif de chuid na Fraince (GENCI) agus lárionad taighde Jülich de chuid na Gearmáine ag soláthar dhá ionsamhlóir chandamacha (sár-ríomhairí) go comhpháirteach. Sampla eile is ea soláthar comhpháirteach an Aontais Veklury® (remdesivir), cóireáil fhrithvíreasach d’othair a bhfuil COVID-19 orthu, arna chomhordú ag Údarás um Ullmhacht agus Freagairt i gcás Éigeandálaí Sláinte (HERA) an Choimisiúin. Tá 22 Bhallstát an Aontais agus thír rannpháirteach agus is féidir leo an chóireáil a ordú faoin dara Creatchonradh a síníodh an 19 Iúil 2022. Le tuilleadh pleanála sonraíbhunaithe d’fhéadfadh ceannaitheoirí poiblí tairbhiú de sholáthar comhpháirteach in earnálacha nach bhfuil chomh feiceálach céanna agus gan chomhordú an Aontais.

—   Díriú agus feidhmíocht an chaiteachais phoiblí a fheabhsú trí thagarmharcáil agus comhroinnt eolais

Ós rud é go bhfuil sonraí soláthair phoiblí scaipthe faoi láthair ar fud cuid mhór córas agus i bhformáidí difriúla, is minic a fhanann eolas luachmhar maidir le glaonna ar thairiscintí atá spriocdhírithe nó a bhfuil an-rath orthu i stórais aonraithe. Dá bhrí sin tá suim mhór ag ceannaitheoirí poiblí san fhéidearthacht go dtairgfear deis leis an PPDS chun iad féin a thagarmharcáil agus comparáid a dhéanamh eatarthu féin agus foghlaim óna chéile. Is féidir na léargais sin a chomhroinnt ar bhonn riachtanais nó, ar bhonn níos leithne, trí oiliúint agus treoirdhoiciméid.

Baineann sé sin go háirithe le réimsí ar a gcruinneoidh na ríomhfhoirmeacha atá le teacht faisnéis den chéad uair ar bhealach struchtúrtha, go háirithe maidir le soláthar glas, sóisialta agus nuálach. Ar an mbealach sin mar shampla, beifear in ann a shainaithint cé acu nósanna imeachta soláthair agus an dóigh a bhaineann ceannaitheoirí poiblí úsáid as critéir ghlasa. Cuideoidh an chomhroinnt eolais maidir le soláthar straitéiseach thar stórais aonraithe sonraí chun úsáid níos fearr a bhaint as an gcaiteachas poiblí chun an Comhaontú Glas agus beartais tosaíochta eile a chur chun feidhme.

Ós rud é go leanfaidh comhchuibhiú agus idir-inoibritheacht níos fearr idir córais as an PPDS, is féidir eolas agus comhroinnt acmhainní a leathnú chuig uirlisí teicniúla freisin, amhail samhlacha anailíseacha.

—   Tairbhiú de chlaochlú digiteach breise

Cuirfidh an PPDS borradh breise faoi chlaochlú digiteach ceannaitheoirí poiblí agus riarachán poiblí go ginearálta, i gcomhréir le straitéis an Choimisiúin maidir le ríomhsholáthar (10). Le himeacht ama, dáilfear níos mó agus níos mó sonraí go huathoibríoch ó na ceannaitheoirí poiblí iolracha chuig leibhéil níos láraithe. Ciallaíonn sé sin go gcuirfidh an ard-anailísíocht agus na teicnící Intleachta Saorga a thagann leis an PPDS ar a gcumas do cheannaitheoirí poiblí an chéim tairisceana a uathoibriú a thuilleadh. Sampla amháin atá curtha chun feidhme i roinnt treoirthionscadal (11) is ea roghnú uathoibrithe na gcód ón Stór Focal Comhchoiteann um Sholáthar (CPV) agus glao ar thairiscintí á aicmiú. Ní hamháin go ndéanann sé sin acmhainní a shábháil, ach feabhsaíonn sé rannpháirtíocht freisin ós rud é go bhféadfadh líon níos lú tairgeoirí féideartha glaonna a shainaithint mar chinn atá ábhartha dóibh de dheasca mhí-aicmiú na gcód CPV.

—   Claonpháirteachas, éilliú agus calaois a chomhrac agus cur amú an airgid phoiblí a sheachaint

Gach bliain, cailltear cuid den chaiteachas poiblí i ngeall ar chalaois, éilliú agus iompraíocht neamhdhleathach eile. Is é sin an chúis a chuireann reachtaíocht an Aontais, go háirithe an Rialachán um an tSaoráid Téarnaimh agus Athléimneachta (RRF) oibleagáid ar Bhallstáit bearta iomchuí a dhéanamh chun calaois, éilliú, agus coinbhleachtaí leasanna i ndáil leis na cistí a thagann ón tSaoráid sin a chosc, a bhrath agus a cheartú (12). In éineacht leis an intleacht shaorga agus teicnící meaisínfhoghlama, cuideoidh an flúirse sonraí atá ar fáil laistigh den PPDS le ceannaitheoirí poiblí claonpháirteachas amhail rigeáil tairiscintí a d’fhéadfadh a bheith ann chomh maith le héilliú a bhrath ar shlí níos éasca. Is féidir leis na teicnící seo atá ag teacht chun cinn iompraíocht agus patrúin chaiteachais ar léiriú iad d’éagóiritheoireacht a shainaithint agus aird a tharraingt orthu le haghaidh imscrúdú breise.

| Tá sampla coincréiteach d’úsáid sonraí agus anailísíochta chun claonpháirteachas agus calaois a chomhrac curtha in úsáid ag tionscadal arna chistiú ag an Eoraip (“TheyBuyForYou”). Próiseáladh sonraí soláthair phoiblí na Slóivéine trí theicnící meaisínfhoghlama (faoi mhaoirsiú, gan mhaoirsiú agus staidrimh) chun patrúin chalaoise a d’fhéadfadh a bheith ann a shainaithint. Léiríodh leis an tionscadal an éifeachtacht agus an éifeachtúlacht a bhaineann le sonraí a ghiaráil ar an mbealach sin. Tá sé beagnach dodhéanta líon mór sonraí den sórt sin a láimhseáil de lámh. |
| --- |

Tá sampla coincréiteach d’úsáid sonraí agus anailísíochta chun claonpháirteachas agus calaois a chomhrac curtha in úsáid ag tionscadal arna chistiú ag an Eoraip (“TheyBuyForYou”). Próiseáladh sonraí soláthair phoiblí na Slóivéine trí theicnící meaisínfhoghlama (faoi mhaoirsiú, gan mhaoirsiú agus staidrimh) chun patrúin chalaoise a d’fhéadfadh a bheith ann a shainaithint. Léiríodh leis an tionscadal an éifeachtacht agus an éifeachtúlacht a bhaineann le sonraí a ghiaráil ar an mbealach sin. Tá sé beagnach dodhéanta líon mór sonraí den sórt sin a láimhseáil de lámh.

Thairis sin, bheadh sé mar chuidiú d’údaráis phoiblí na sonraí PPDS a nascadh le foinsí sonraí eile atá ar fáil cheana chun tuiscint níos fearr a fháil ar struchtúr úinéireachta rannpháirtithe i nósanna imeachta soláthair, lena n-áirítear a n-úinéirí tairbhiúla deiridh a shainaithint.

—   Feabhas a chur ar an rochtain ar ghlaonna ar thairiscintí chun iomaíochas a chothú

Is é príomhsprioc an tsoláthair phoiblí iomaíochas a chothú chun airgead poiblí a chaitheamh chomh héifeachtúil agus is féidir. Tá sé sin níos tábhachtaí sa lá atá inniu ann nuair atá brú ar bhuiséid phoiblí tar éis phaindéim COVID-19 agus méadú ag teacht ar chaiteachas míleata.

Sa lá atá inniu ann, áfach, i 60 % de na Ballstáit, ní fhaigheann níos mó ná 20 % de na nósanna imeachta ach aon tairiscint amháin, i.e. gan aon iomaíocht. Cuideoidh an PPDS le ceannaitheoirí poiblí agus le lucht ceaptha beartas patrúin áirithe a bhrath agus tuiscint a fháil ar conas feabhas a chur ar rochtain ar ghlaonna ar thairiscintí, go háirithe le haghaidh FBManna.

—   Tuairisciú níos éasca ar sholáthar nuálach, glas agus sóisialta

Laghdóidh PPDS an rómhaorlathas do cheannaitheoirí poiblí agus do Bhallstáit freisin agus iad ag comhlíonadh oibleagáidí tuairiscithe éagsúla, mar shampla ar sholáthar nuálach, glas agus sóisialta.

Ní féidir le ceannaitheoirí poiblí, sa lá atá inniu ann, faisnéis faoi chomhlíontacht le critéir maidir le soláthar nuálach, glas agus sóisialta a chur ar fáil ach ar bhealach neamhstruchtúrtha (13). Tugann ríomhfhoirmeacha réimsí tiomnaithe agus so-úsáidte isteach le haghaidh na gcritéar seo.

Is sampla do sholáthar éigeantach glas é an Treoir maidir le Feithiclí Glana athbhreithnithe (CVD) (14). Leagtar amach leis an Treoir spriocanna náisiúnta le haghaidh soláthar poiblí feithiclí glana chun borradh a chur faoin éileamh agus cur in úsáid feithiclí le hastaíochtaí ísle nó saor ó astaíochtaí a luathú. Leis na sonraí a bhailítear trí na réimsí tiomnaithe sna ríomhfhoirmeacha agus anailís déanta orthu laistigh den PPDS, éascófar go mór tuairisciú na mBallstát a fhoráiltear sa Treoir agus beifear in ann faireachán beacht a dhéanamh ar na spriocanna sin.

—   Úsáid/ionsú chistí an Aontais a rianú

Leis na ríomhfhoirmeacha cuirfear réimsí tiomnaithe ar fáil maidir le húsáid chistí agus chláir éagsúla an Aontais. Cuideoidh an PPDS dá réir sin le Ballstáit faireachán agus tuairisc a dhéanamh ar úsáid agus ionsú na gcistí sin, lena n-áirítear cistí ó RRF, a úsáidtear mar shampla le haghaidh tionscadal infheistíochta amhail stáisiúin hidrigine nó busanna a bhfuil modhanna tiomána malartacha acu trí nósanna imeachta soláthair phoiblí (15). Ina theannta sin, beidh sé níos éasca do Bhallstáit faireachán a dhéanamh ar chonraitheoirí, fochonraitheoirí agus úinéirí tairbhiúla ábhartha.

Leis an PPDS tabharfar do lucht ceaptha beartas ar leibhéal an Aontais agus ar leibhéal náisiúnta uirlis chumhachtach chun faireachán, comparáid agus anailís a dhéanamh ar chaiteachas poiblí ar fud an Aontais.

Ciallaíonn tuairisciú níos éasca agus níos struchtúrtha do cheannaitheoirí poiblí faireachán níos éifeachtúla do lucht ceaptha beartas. Ní hamháin go mbíonn anailís ar théacs neamhstruchtúrtha iontach fadálach ach is deacair earráidí a sheachaint léi freisin. Thairis sin, mar an gcéanna le formhór na sonraí soláthair phoiblí, tá an fhaisnéis scaipthe thar iliomad córas. Le tabhairt isteach na ríomhfhoirmeacha agus an ardáin chun rochtain a fháil ar na sonraí os cionn agus faoi bhun na dtairseacha foilseacháin araon, is féidir le lucht ceaptha beartas faireachán a dhéanamh ar chur chun feidhme na bpríomhbheartas agus iad a chur ar aghaidh ar bhealach níos éifeachtúla. Cuirfidh sé sin ar a gcumas dóibh measúnú a dhéanamh ar éifeachtúlacht beartas poiblí sa réimse soláthair phoiblí agus i réimsí eile, agus i gcás inar gá iad a oiriúnú bunaithe ar shonraí iomlán agus gar d’fhíor-am.

Tabharfar do lucht ceaptha beartas leis an PPDS freisin léargais chun géarchéimeanna sa todhchaí a bhainistiú ar bhealach níos éifeachtúla, ag cur borradh, dá bhrí sin, faoi athléimneacht. Chuir géarchéimeanna domhanda amhail Paindéim COVID-19 béim ar an tábhacht atá le digitiú, lena n-áirítear an soláthar poiblí. Is é soláthar poiblí an príomhchainéal le haghaidh trealamh leighis agus leigheasanna a cheannach. Mar gheall ar ríomhsholáthar agus rochtain ar shonraí soláthair phoiblí tá dlús curtha cheana le dáileadh soláthairtí agus acmhainní leighis a bhfuil géarghá leo amhail trealamh cosanta pearsanta i míonna tosaigh na géarchéime sláinte. D’fhéadfadh níos mó sonraí fíor-ama ar cháilíocht níos airde a bheith in ann tionscnamh soláthairtí criticiúla a rianú agus córas rátála a thabhairt isteach fiú arbh fhéidir le ceannaitheoirí poiblí a gcáilíocht de réir tionscnaimh agus/nó soláthróir a thabhairt le fios (taobh amuigh de na marcálacha cáilíochta atá ann anois, a bhí neamh-iontaofa in amanna).

Níos déanaí fós, chuir an cogadh san Úcráin isteach ar shlabhraí soláthair, ba é ba shiocair le méadú géar ar phraghsanna fuinnimh, spreag sé roinnt Ballstát chun a gcaiteachas míleata a mhéadú agus mheall sé na milliúin dídeanaí a raibh gá acu le dídean. I gcomhthéacs comhchosúil, gheofaí deis leis an PPDS tuiscint níos fearr a fháil ar thionchar na bhforbairtí sin ar an Margadh Aonair, go háirithe nuair a chomhcheanglaítear é le sonraí margaidh eile amhail amhábhair. Ach faireachán a dhéanamh ar shreabhadh earraí agus seirbhísí arna soláthar ag ceannaitheoirí poiblí laistigh den Mhargadh Aonair agus idir an Margadh Aonair agus tríú tíortha, gar d’fhíor-am agus ar leibhéal an-mhionsonraithe, tabharfar léargais nua do lucht ceaptha beartas chun géarchéimeanna a bhainistiú ar bhealach níos éifeachtúla agus rannchuidiú chun an tAontas a dhéanamh níos athléimní dá bharr.

Beidh rochtain ag cuideachtaí, i.e. tairgeoirí féideartha, ar líon i bhfad níos mó glaonna oscailte ar thairiscintí agus sonraí ar cháilíocht níos fearr ar fud na hEorpa. Le comhéadan nua úsáideora beidh sé furasta do chuideachtaí glaonna ábhartha a shainaithint in am. Cuirfidh uirlisí nua anailísíochta in éineacht le sonraí reatha agus stairiúla ar a gcumas dóibh pleanáil chun cinn, treochtaí margaidh a shainaithint (e.g. soláthar níos inbhuanaithe) agus a dtairiscintí a chur ar bhealach níos straitéisí (e.g. próifílí ceannaitheora agus píblínte fadtéarmacha).

Tá tábhacht ar leith leis an rochtain shimplithe ionad ilfhreastail sin agus leis na huirlisí anailísíochta chun cothrom na Féinne a chruthú le haghaidh FBManna.. Ní bhíonn acmhainní ag FBManna chun faireachán a dhéanamh ar thairseacha iolracha le haghaidh glaonna ábhartha ar thairiscintí. Thairis sin, i bhfianaise an easpa acmhainní agus saineolais spriocdhírithe atá acu, ní mór dóibh a dtairiscintí a dhíriú ar na glaonna lena bhfuil an seans is airde acu iad a bhaint amach. Cuirfidh an PPDS ar a gcumas dóibh é sin a dhéanamh. Mar shampla, d’fhéadfadh FBManna atá speisialaithe sa réimse sin ceannaitheoirí a dhíríonn ar sholáthar nuálach agus inbhuanaithe a phiocadh amach agus fáil amach conas a d’eagraigh siad glaonna ar thairiscintí roimhe seo. Tairbheoidh FBManna freisin má bhaineann ceannaitheoirí poiblí úsáid as na léargais nua atá ar fáil dóibh chun glaonna ar thairiscintí a dhéanamh níos inrochtana do chuideachtaí níos lú.

Tá cáiníocóirí, a gcomhlachais, eagraíochtaí neamhrialtasacha agus saoránaigh níos mó ná riamh, ag iarraidh níos mó trédhearcachta maidir le conas a dhéantar bainistíocht ar chaiteachas poiblí: Ach an leibhéal rochtana iomchuí a thabhairt dóibh, beidh ceannaitheoirí poiblí níos cuntasaí de bharr an PPDS. Go háirithe, beidh rochtain ag taighdeoirí agus ag iriseoirí sonraí ar linn i bhfad níos leithne de shonraí ar cháilíocht mhaith chun tabhairt faoina dtionscadail faoi seach agus cuidiú chun léargais nua a ghiniúint. Agus rochtain ar an PPDS á tabhairt don lucht acadúil, scaoilfear smaointe nuálacha, dá réir sin, maidir le hanailísíocht agus, le himeacht ama, treiseofar foireann uirlisí anailísíochta an PPDS.

4.   An coincheap maidir le spás Eorpach sonraí soláthair phoiblí

Beidh gá le hiarracht chomhoibríoch ar leibhéal an Aontais, ar leibhéal náisiúnta agus ar leibhéal na gceannaitheoirí poiblí uile ar fud an Aontais chun spás sonraí soláthair phoiblí fíor-chomhtháite a fhorbairt. Beidh ceithre shraith sa PPDS.

Image 1

An tsraith foinsí sonraí

Beidh na foinsí sonraí a bhíonn in úsáid ag an PPDS chun sonraí a bhailiú sa tsraith foinsí sonraí. Tá trí phríomhfhoinse sonraí ann:

| — | Tairseach TED, atá á bhainistiú ag Oifig Foilseachán an Aontais Eorpaigh, a sholáthraíonn sonraí réamhdhámhachtana os cionn thairseacha an Aontais go príomha. Seolann roinnt Ballstát fógraí cheana féin go deonach le haghaidh nósanna imeachta soláthair faoi bhun thairseacha an Aontais. Éireoidh sé sin níos éasca fós leis na foirmeacha deonacha a bheartaítear a thabhairt isteach i ríomhfhoirmeacha. Soláthrófar freisin leis na ríomhfhoirmeacha sa todhchaí fógra críochnúcháin deonach chun saolré iomlán soláthair phoiblí a ghabháil ar bhealach níos fearr, lena n-áirítear an chéim iardhámhachtana. |
| --- | --- |

—

Tairseach TED, atá á bhainistiú ag Oifig Foilseachán an Aontais Eorpaigh, a sholáthraíonn sonraí réamhdhámhachtana os cionn thairseacha an Aontais go príomha. Seolann roinnt Ballstát fógraí cheana féin go deonach le haghaidh nósanna imeachta soláthair faoi bhun thairseacha an Aontais. Éireoidh sé sin níos éasca fós leis na foirmeacha deonacha a bheartaítear a thabhairt isteach i ríomhfhoirmeacha. Soláthrófar freisin leis na ríomhfhoirmeacha sa todhchaí fógra críochnúcháin deonach chun saolré iomlán soláthair phoiblí a ghabháil ar bhealach níos fearr, lena n-áirítear an chéim iardhámhachtana.

| — | Tairseacha soláthair phoiblí na mBallstát, ina bhfuil an fhaisnéis is déanaí ar thairiscintí (16). Sa chéad chéim, soláthróidh siad sonraí réamh-dhámhachtana go príomha maidir le nósanna imeachta atá faoi bhun thairseacha an Aontais, a mhéid a bhíonn siad gafa ag Ballstáit (féach leathanach 4 thuas). Beidh smacht go fóill ag na Ballstáit maidir le cén sonraí ar mhaith leo a roinnt leis an PPDS (thar na sonraí nach mór a fhoilsiú ar TED faoi na Treoracha um Sholáthar Poiblí) (17). |
| --- | --- |

—

Tairseacha soláthair phoiblí na mBallstát, ina bhfuil an fhaisnéis is déanaí ar thairiscintí (16). Sa chéad chéim, soláthróidh siad sonraí réamh-dhámhachtana go príomha maidir le nósanna imeachta atá faoi bhun thairseacha an Aontais, a mhéid a bhíonn siad gafa ag Ballstáit (féach leathanach 4 thuas). Beidh smacht go fóill ag na Ballstáit maidir le cén sonraí ar mhaith leo a roinnt leis an PPDS (thar na sonraí nach mór a fhoilsiú ar TED faoi na Treoracha um Sholáthar Poiblí) (17).

| — | Is féidir bunachair sonraí phoiblí agus phríobháideacha eile a nascadh leis an PPDS chun léargais agus cros-seiceálacha níos forleithne arís a cheadú in éineacht le sonraí soláthair phoiblí, amhail cláir phoiblí a bhfuil sonraí iontu maidir le cuideachtaí agus sonraí maidir le húinéirí tairbhiúla deiridh cuideachtaí a rinne tairiscint. |
| --- | --- |

—

Is féidir bunachair sonraí phoiblí agus phríobháideacha eile a nascadh leis an PPDS chun léargais agus cros-seiceálacha níos forleithne arís a cheadú in éineacht le sonraí soláthair phoiblí, amhail cláir phoiblí a bhfuil sonraí iontu maidir le cuideachtaí agus sonraí maidir le húinéirí tairbhiúla deiridh cuideachtaí a rinne tairiscint.

Sraith chomhtháthaithe

An tsraith chomhtháthaithe, atá le bunú ag an gCoimisiún i gcomhar leis na Ballstáit, cruthófar léi linn comhchuibhithe sonraí soláthair phoiblí ó na foinsí atá liostaithe thuas. Bailíonn sí agus “aistríonn” sí na sonraí atá ag teacht isteach sula ndáileann sí iad ar na chéad sraitheanna eile agus ar úsáideoirí:

| — | Déanfar na sonraí a bhailiú trí chomhéadain mheaisín-inléite (18) thiomnaithe agus píblínte sonraí. |
| --- | --- |

—

Déanfar na sonraí a bhailiú trí chomhéadain mheaisín-inléite (18) thiomnaithe agus píblínte sonraí.

| — | Seiceálfar na sonraí ansin in aghaidh tacair rialacha cáilíochta sonraí. Leis sin ceadaítear aird a tharraingt ar shaincheisteanna iomláine agus cáilíochta ar deais cáilíochta sonraí agus, ag brath ar an úsáid a bheartaítear a bhaint as na sonraí, deireadh a chur le droch-cháilíocht nó sonraí dúblach a chuirfeadh an anailís i mbaol. Is ar cheannaitheoirí poiblí, áfach, atá an phríomhfhreagracht le haghaidh cáilíocht sonraí (féach leathanach 12 thíos freisin). |
| --- | --- |

—

Seiceálfar na sonraí ansin in aghaidh tacair rialacha cáilíochta sonraí. Leis sin ceadaítear aird a tharraingt ar shaincheisteanna iomláine agus cáilíochta ar deais cáilíochta sonraí agus, ag brath ar an úsáid a bheartaítear a bhaint as na sonraí, deireadh a chur le droch-cháilíocht nó sonraí dúblach a chuirfeadh an anailís i mbaol. Is ar cheannaitheoirí poiblí, áfach, atá an phríomhfhreagracht le haghaidh cáilíocht sonraí (féach leathanach 12 thíos freisin).

| — | Bíonn sonraí soláthair phoiblí i bhformáidí difriúla. Tá sonraí TED i bhfoirmeacha caighdeánacha faoi láthair agus beidh siad i ríomhfhoirmeacha sa todhchaí. Baintear úsáid as an bhformáid OCDS (19) i roinnt Ballstát, úsáidtear formáidí éagsúla eile i mBallstáit eile. Leis an tsraith chomhtháthaithe déanfar na sonraí ar fad a “aistriú” isteach i dteanga choiteann amháin, i.e. an ointeolaíocht ríomhsholáthair (20) a d’fhorbair an Oifig Foilseachán i gcomhar le Ballstáit (21). Tá gá leis sin chun sonraí ó fhoinsí difriúla a nascadh agus a athúsáid chun críoch anailísíochta. |
| --- | --- |

—

Bíonn sonraí soláthair phoiblí i bhformáidí difriúla. Tá sonraí TED i bhfoirmeacha caighdeánacha faoi láthair agus beidh siad i ríomhfhoirmeacha sa todhchaí. Baintear úsáid as an bhformáid OCDS (19) i roinnt Ballstát, úsáidtear formáidí éagsúla eile i mBallstáit eile. Leis an tsraith chomhtháthaithe déanfar na sonraí ar fad a “aistriú” isteach i dteanga choiteann amháin, i.e. an ointeolaíocht ríomhsholáthair (20) a d’fhorbair an Oifig Foilseachán i gcomhar le Ballstáit (21). Tá gá leis sin chun sonraí ó fhoinsí difriúla a nascadh agus a athúsáid chun críoch anailísíochta.

Sraith anailísíochta

Tógfaidh an Coimisiún foireann uirlisí anailísíochta lena n-áirítear teicneolaíochtaí atá ag teacht chun cinn (AI, ML agus NLP) chomh maith. Is féidir le Ballstáit a sraitheanna anailísíochta féin a bhunú chun sonraí PPDS a chomhcheangal le foinsí breise náisiúnta má dhíorthaíonn sé seo léargais luachmhara dóibh (22).

Sraith an chliaint / Comhéadan úsáideora

Comhéadan úsáideora a chuirfidh an Coimisiún ar bun, cuirfidh sé ar a gcumas d’úsáideoirí deiridh rochtain a fháil ar na sonraí sa tsraith chomhtháthaithe agus/nó ar léargais díorthaithe sa tsraith anailísíochta. Beidh cearta rochtana éagsúla ag catagóirí difriúla úsáideoirí (e.g. Ballstáit, ceannaitheoirí poiblí, gnólachtaí, saoránaigh, eagraíochtaí neamhrialtasacha (ENRanna), iriseoirí agus taighdeoirí), agus idirdhealú á dhéanamh idir sonraí poiblí agus neamh-phoiblí agus idir Ballstáit rannpháirteacha a roinneann a gcuid sonraí leis an PPDS (comhaltaí den PPDS, féach freisin an chéad roinn eile) agus iad siúd a dteastaíonn níos mó ama uathu le hullmhú. Cuirfear íogaireacht na faisnéise lena mbaineann san áireamh agus cearta rochtana á sainiú le haghaidh na gcatagóirí éagsúla úsáideoirí. Déanfar tástáil úsáideora ar an gcomhéadan seo agus dearfar é ar bhealach a fhágfaidh go bhfuil an t-úsáideoir ag a lár chun a áirithiú gur féidir le FBManna agus saoránaigh go háirithe an fhaisnéis agus na léargais atá á lorg acu a fháil. Ag an gcéim seo, tá sé beartaithe go dtabharfar an rochtain do na catagóirí éagsúla úsáideoirí saor in aisce.

Nuair atá sé ar fáil, beartaítear na meánearraí cliste Simpl a chomhtháthú isteach sa PPDS. Le Simpl cuirtear comhpháirteanna ceartingearacha ar fáil le haghaidh cur chun feidhme cónaidhmeanna néal go himeall agus spásanna coiteanna sonraí (23).

5.   Príomhchumasóirí ar leibhéal na mBallstát

Tugadh faoi líon beag tionscnamh (24) d’fhonn sonraí soláthair os cionn agus faoi bhun thairseacha an Aontais a chomhtháthú. Ina theannta sin, rinneadh treoirthionscadal anailísíochta ríomhsholáthair in 2020 agus 2021 ag díriú ar fhoinsí sonraí difriúla a mhapáil (ó TED agus trí Bhallstát). Bhí na dúshláin chéanna ag baint leis na hiarrachtaí seo go léir: formáidí difriúla sonraí, cáilíocht sonraí (lena n-áirítear aitheantóirí ar iarraidh), easpa uathoibrithe agus raon feidhme teoranta sonraí.

Beidh an PPDS in ann déileáil le formáidí difriúla ós rud é go mbeidh siad mapáilte i “dteanga” choiteann amháin, an ointeolaíocht ríomhsholáthair (féach an roinn roimhe seo) (25). Caithfear dul i ngleic leis na dúshláin eile ar leibhéal na mBallstát. Tá sé sin ríthábhachtach ionas go mbeidh Ballstáit in ann páirt a ghlacadh agus a gcuid sonraí a chomhroinnt ar bhealach níos éasca laistigh den PPDS.

Beidh rochtain ag comhaltaí an PPDS ar shonraí atá ar fáil laistigh den PPDS. D’fhéadfadh na Ballstáit fiú nach bhfuil fós réidh le páirt a ghlacadh sa PPDS, áfach, tairbhe a bhaint as na prionsabail thíos a chur chun feidhme, i ngeall ar a luach ó thaobh éifeachtúlacht oibriúcháin de agus ullmhú le haghaidh beartais níos fianaisebhunaithe. Tá an Coimisiún réidh oibriú go dlúth leis na Ballstáit go léir chun iad a chur i gcleachtas.

Feabhas a chur ar cháilíocht sonraí agus sreafaí sonraí a uathoibriú

Bhí sonraí de cháilíocht íseal, e.g. sonraí ar iarraidh, earráideacha, nó nár formáidíodh iad i gceart, ar cheann de na príomhdhúshláin a bhí os comhair na dtionscnamh uile roimhe seo agus anailís á déanamh ar shonraí soláthair phoiblí. Ba mhinic gur ghá ceartúcháin a dhéanamh sula bhféadfaí anailís a dhéanamh. Ós rud é go mbeidh cáilíocht na léargas atá le díorthú ó PPDS ag brath ar cháilíocht na sonraí a chuirfear isteach, tá sé ríthábhachtach feabhas a chur ar cháilíocht sonraí:

| — | Chun tacú le Ballstáit rannpháirteacha, seiceálfaidh an PPDS sonraí atá ag teacht isteach in aghaidh tacair de rialacha cáilíochta sonraí agus tarraingeoidh sé aird ar shaincheisteanna iomláine agus cáilíochta ar deais cáilíochta sonraí. Níl an PPDS in ann, áfach, sonraí a cheartú leis féin; is faoi na Ballstáit/na ceannaitheoirí poiblí atá sé cáilíocht sonraí a fheabhsú. Moltar dá bhrí sin go gcuirfidh Ballstáit seiceálacha cáilíochta sonraí i bhfeidhm ar leibhéal na foinse (26). |
| --- | --- |

—

Chun tacú le Ballstáit rannpháirteacha, seiceálfaidh an PPDS sonraí atá ag teacht isteach in aghaidh tacair de rialacha cáilíochta sonraí agus tarraingeoidh sé aird ar shaincheisteanna iomláine agus cáilíochta ar deais cáilíochta sonraí. Níl an PPDS in ann, áfach, sonraí a cheartú leis féin; is faoi na Ballstáit/na ceannaitheoirí poiblí atá sé cáilíocht sonraí a fheabhsú. Moltar dá bhrí sin go gcuirfidh Ballstáit seiceálacha cáilíochta sonraí i bhfeidhm ar leibhéal na foinse (26).

| — | Trí úsáid éigeantach ríomhfhoirmeacha, tiocfaidh feabhas ar cháilíocht sonraí mar gheall ar an bhfoirm iontógála níos struchtúrtha agus tacar rialacha gnó feabhsaithe. Beidh nuashonruithe agus ceartúcháin níos éasca freisin leis na ríomhfhoirmeacha. Chun leas a bhaint as acmhainneacht iomlán na ríomhfhoirmeacha maidir le cáilíocht sonraí, ba cheart do na Ballstáit úsáid a bhaint as na fógraí ríomhfhoirmeacha deonacha le haghaidh nósanna imeachta faoi bhun thairseacha an Aontais chomh maith. |
| --- | --- |

—

Trí úsáid éigeantach ríomhfhoirmeacha, tiocfaidh feabhas ar cháilíocht sonraí mar gheall ar an bhfoirm iontógála níos struchtúrtha agus tacar rialacha gnó feabhsaithe. Beidh nuashonruithe agus ceartúcháin níos éasca freisin leis na ríomhfhoirmeacha. Chun leas a bhaint as acmhainneacht iomlán na ríomhfhoirmeacha maidir le cáilíocht sonraí, ba cheart do na Ballstáit úsáid a bhaint as na fógraí ríomhfhoirmeacha deonacha le haghaidh nósanna imeachta faoi bhun thairseacha an Aontais chomh maith.

Faoi láthair, chun tabhairt faoi léamh agus gabháil sonraí soláthair phoiblí ó phointe amháin go dtí pointe eile is gá na sonraí a ionramháil arís agus arís eile, go háirithe i dtimpeallacht ina bhfuil foinsí iolracha díláraithe sonraí. Ní hamháin go gcuirfeadh uathoibriú sreafaí sonraí feabhas breise ar cháilíocht na sonraí, ach dhéanfadh sé an bealach a réiteach le haghaidh tarchur agus anailísíocht neas fhíor-ama – agus acmhainní suntasacha á sábháil i gcaitheamh an ama.

| — | Is é an chéad chéim i dtreo an chuspóra sin meaisín-inléiteacht na bhfoinsí sonraí soláthair phoiblí a áirithiú. Tá sé sin amhlaidh chun tairseacha náisiúnta a nascadh le sraith chomhtháthaithe an PPDS trí chomhéadain meaisín-inléite (féach an roinn roimhe seo) ach ba cheart do Bhallstáit é a chur i bhfeidhm freisin maidir thar na gceannaitheoirí poiblí uile. |
| --- | --- |

—

Is é an chéad chéim i dtreo an chuspóra sin meaisín-inléiteacht na bhfoinsí sonraí soláthair phoiblí a áirithiú. Tá sé sin amhlaidh chun tairseacha náisiúnta a nascadh le sraith chomhtháthaithe an PPDS trí chomhéadain meaisín-inléite (féach an roinn roimhe seo) ach ba cheart do Bhallstáit é a chur i bhfeidhm freisin maidir thar na gceannaitheoirí poiblí uile.

| — | Céim fhíor-riachtanach eile is ea úsáid a bhaint as aitheantóirí uathúla agus leanúnacha chun sreafaí sonraí a uathoibriú a thuilleadh. Tagraíonn aitheantóirí uathúla do ghnéithe sonraí agus do thacair shonraí amhail ceannaitheoirí, soláthróirí, nósanna imeachta agus céimeanna nósanna imeachta, bearta, conarthaí, agus ábhair na nósanna imeachta soláthair (e.g. seirbhísí nó táirgí) agus dá bhrí sin déanann siad sonraí a struchtúrú go héifeachtúil. Nuair nach amhlaidh an cás cheana, ba cheart do na Ballstáit dá bhrí sin aitheantóirí a úsáid ar fud an éiceachórais soláthair phoiblí. Éascaíonn agus spreagann an ointeolaíocht ríomhsholáthair úsáid aitheantóirí uathúla leanúnacha chun tacú leis an bpróiseas sin. |
| --- | --- |

—

Céim fhíor-riachtanach eile is ea úsáid a bhaint as aitheantóirí uathúla agus leanúnacha chun sreafaí sonraí a uathoibriú a thuilleadh. Tagraíonn aitheantóirí uathúla do ghnéithe sonraí agus do thacair shonraí amhail ceannaitheoirí, soláthróirí, nósanna imeachta agus céimeanna nósanna imeachta, bearta, conarthaí, agus ábhair na nósanna imeachta soláthair (e.g. seirbhísí nó táirgí) agus dá bhrí sin déanann siad sonraí a struchtúrú go héifeachtúil. Nuair nach amhlaidh an cás cheana, ba cheart do na Ballstáit dá bhrí sin aitheantóirí a úsáid ar fud an éiceachórais soláthair phoiblí. Éascaíonn agus spreagann an ointeolaíocht ríomhsholáthair úsáid aitheantóirí uathúla leanúnacha chun tacú leis an bpróiseas sin.

| — | Dá mhéad a dhéanann Ballstáit a sreafaí sonraí a uathoibriú, is ea is mó a bheidh siad in ann teicneolaíochtaí nua amhail AI agus NLP a ghiaráil chun acmhainní a shábháil trí éifeachtúlacht oibriúcháin mhéadaithe, e.g. eilimintí sonraí a aicmiú amhail cóid CPV nó ainmníochtaí a choinneáil ar bun. Féadann na teicneolaíochtaí céanna atá ag teacht chun cinn léargais nua agus níos cuimsithí a chruthú, ag comhlánú sraith straitéisí anailísíochta an PPDS ar leibhéal náisiúnta nó ar leibhéal réigiúnach, e.g. innéacsanna praghsanna chun meastachán níos cruinne a thabhairt ar chostais. |
| --- | --- |

—

Dá mhéad a dhéanann Ballstáit a sreafaí sonraí a uathoibriú, is ea is mó a bheidh siad in ann teicneolaíochtaí nua amhail AI agus NLP a ghiaráil chun acmhainní a shábháil trí éifeachtúlacht oibriúcháin mhéadaithe, e.g. eilimintí sonraí a aicmiú amhail cóid CPV nó ainmníochtaí a choinneáil ar bun. Féadann na teicneolaíochtaí céanna atá ag teacht chun cinn léargais nua agus níos cuimsithí a chruthú, ag comhlánú sraith straitéisí anailísíochta an PPDS ar leibhéal náisiúnta nó ar leibhéal réigiúnach, e.g. innéacsanna praghsanna chun meastachán níos cruinne a thabhairt ar chostais.

Síneadh a chur le raon feidhme na gabhála sonraí i dtreo na timthrialla soláthair iomláin

Ba cheart do Bhallstáit oibriú i dtreo sonraí a ghabháil ó na céimeanna réamh-dhámhachtana agus iar-dhámhachtana. Tá roinnt Ballstát ann cheana a fhoilsíonn fógraí críochnúcháin conartha, ina mbíonn faisnéis maidir leis na costais deiridh agus fad iarbhír an chonartha. Soláthróidh na ríomhfhoirmeacha atá le teacht fógra críochnúcháin dheonaigh a bheidh le líonadh isteach. Moltar go láidir do Bhallstáit nach bhfoilsíonn fógraí críochnúcháin fós úsáid a bhaint as fógra críochnúcháin na ríomhfhoirmeacha atá le teacht mar an chéad chéim i dtreo gabháil sonraí leathnaithe.

Trí fhaisnéis maidir leis an gcéim phleanála (na nithe sin atá ceannaitheoirí ag beartú a sholáthar), an chéim iomaíochta (céard é an praghas measta agus fad na tréimhse), an fógra dámhachtana (cá mhéad a chosnóidh sé) agus an fógra críochnúcháin (cá mhéad a chosain sé sa deireadh agus fad an chonartha) a chur le chéile, beidh an PPDS agus an fhoireann uirlisí anailíseach atá aige in ann tuiscint i bhfad níos cuimsithí a sholáthar dá úsáideoirí maidir leis an saolré iomlán soláthair phoiblí.

Chun na prionsabail thuas a chur chun feidhme tá gá ann inniúlachtaí agus scileanna nua a fhorbairt. Ba cheart fothú acmhainneachta den sórt sin a bheith dírithe ar bhealach lena gcumasaítear gnó agus scileanna teicniúla a mheascadh, rud atá criticiúil chun go n-éireoidh le haon iarracht shonraíbhunaithe.

6.   cur chun feidhme forchéimnitheach i gcomhar leis na Ballstáit

Faigheann an PPDS tacaíocht airgid ón gClár don Eoraip Dhigiteach (27). Deonaíodh EUR 4 mhilliún cheana féin le haghaidh 2021/22. Meastar go mbeidh thart ar EUR 3 mhilliún ag teastáil le haghaidh 2023 agus 2024. Nuair a bheidh an córas faoi lán seoil, thart ar EUR 500 000 in aghaidh na bliana a bheidh i gceist leis na costais oibriúcháin ar leibhéal an Aontais Eorpaigh. Is iad na Ballstáit atá freagrach as na costais a bhaineann lena gcórais soláthair phoiblí a dhigiteáil agus a bhfoinsí sonraí a nascadh leis an PPDS. Tá tacaíocht airgeadais agus teicniúil ar fáil, áfach, tríd an tSaoráid Téarnaimh agus Athléimneachta, an Ionstraim um Thacaíocht Theicniúil agus cistí struchtúracha.

Cuirfear an PPDS chun feidhme de réir a chéile, ionas go bhféadfar riachtanais na mBallstát agus úsáideoirí eile a phlé i gceardlanna tiomanta agus a chur san áireamh fad agus atá an cur chun feidhme ag dul ar aghaidh. Cuideoidh an cur chuige comhoibríoch sin chun táirge úsáideach a sholáthar do pháirtithe leasmhara ar an leibhéal náisiúnta agus ar leibhéal an Aontais Eorpaigh araon. Féadfar, dá bhrí sin, na trí phríomhchéim a liostaítear thíos a oiriúnú ar an mbealach, mar shampla d’fhéadfaí bunachair sonraí sheachtracha a nascadh leis an PPDS cheana le linn an chéad dá chéim má bhíonn éileamh ann ó úsáideoirí.

Céim 1: Anois go dtí R2 2023

I gcéad chéim, bunóidh an Coimisiún ollstruchtúr bunúsach an PPDS agus foireann uirlisí anailísíochta sonraí íosta. Beidh TED ar an gcéad fhoinse sonraí a bheith nasctha leis an PPDS. Meastar gur ar a bhonn sin a dhéanfar na táscairí soláthair phoiblí le haghaidh Scórchlár an Mhargaidh Aonair (28) agus buntáscairí eile a ríomh amach anseo.

An tráth céanna, forbrófar creat rialachais sonraí le haghaidh an PPDS i gcomhar leis na Ballstáit chun raon feidhme na bhfreagrachtaí, an idirghníomhaíocht le príomhpháirtithe leasmhara agus cothabháil agus forbairt bhreise an PPDS a shainiú. I gcomhthráth leis sin, déanfar obair ullmhúcháin chun tacú le Ballstáit ar mian leo dul isteach sa PPDS.

Céim 2: R3 2023 go dtí R4 2024

Mairfidh an dara céim thart ar 2 bhliain agus déanfar trí phríomhrian oibre i gcomhthreo:

| — | Tacóidh an Coimisiún le Ballstáit a bhfuil spéis acu ann a dtairseacha foilsithe náisiúnta a nascadh leis an PPDS tríd an tsraith chomhtháthaithe. Beidh sé níos éasca tairseacha náisiúnta a bhfuil fógraí an Aontais in úsáid acu (bíodh sin na foirmeacha reatha nó ríomhfhoirmeacha) a nascadh ná na cinn a bhfuil formáidí eile in úsáid acu. |
| --- | --- |

—

Tacóidh an Coimisiún le Ballstáit a bhfuil spéis acu ann a dtairseacha foilsithe náisiúnta a nascadh leis an PPDS tríd an tsraith chomhtháthaithe. Beidh sé níos éasca tairseacha náisiúnta a bhfuil fógraí an Aontais in úsáid acu (bíodh sin na foirmeacha reatha nó ríomhfhoirmeacha) a nascadh ná na cinn a bhfuil formáidí eile in úsáid acu.

| — | Déanfaidh an Coimisiún an fhoireann uirlisí anailísíochta sonraí a fhorbairt tuilleadh freisin agus comhtháthóidh sé sásraí amhail an intleacht shaorga agus sásraí eile chun cuidiú patrúin a shainaithint agus faireachán a dhéanamh ar bheartais amhail an Comhaontú Glas, agus soláthar nuálach nó sóisialta. Ina theannta sin, cuirfidh an Coimisiún an deais cáilíochta chun feidhme chun aiseolas a thabhairt do Bhallstáit rannpháirteacha maidir le cáilíocht sonraí agus iomláine sonraí agus cuirfidh sé ar a gcumas dóibh a gcórais bainistíochta cáilíochta sonraí féin a chur i bhfeidhm nó feabhas a chur orthu. |
| --- | --- |

—

Déanfaidh an Coimisiún an fhoireann uirlisí anailísíochta sonraí a fhorbairt tuilleadh freisin agus comhtháthóidh sé sásraí amhail an intleacht shaorga agus sásraí eile chun cuidiú patrúin a shainaithint agus faireachán a dhéanamh ar bheartais amhail an Comhaontú Glas, agus soláthar nuálach nó sóisialta. Ina theannta sin, cuirfidh an Coimisiún an deais cáilíochta chun feidhme chun aiseolas a thabhairt do Bhallstáit rannpháirteacha maidir le cáilíocht sonraí agus iomláine sonraí agus cuirfidh sé ar a gcumas dóibh a gcórais bainistíochta cáilíochta sonraí féin a chur i bhfeidhm nó feabhas a chur orthu.

| — | Is é atá sa tríú rian sonraí stairiúla ó TED a chomhtháthú agus más féidir, ó thairseacha náisiúnta chun a bheith in ann treochtaí le 10 mbliana anuas a shainaithint agus treochtaí níos fearr a thuar le haghaidh na todhchaí. |
| --- | --- |

—

Is é atá sa tríú rian sonraí stairiúla ó TED a chomhtháthú agus más féidir, ó thairseacha náisiúnta chun a bheith in ann treochtaí le 10 mbliana anuas a shainaithint agus treochtaí níos fearr a thuar le haghaidh na todhchaí.

Céim 3: 2025 agus ina dhiaidh sin

Sa todhchaí, tá sé beartaithe síneadh breise a chur le raon feidhme na sonraí a bheidh ar fáil le haghaidh anailíse laistigh den PPDS:

| — | An PPDS a nascadh le foinsí atá ann cheana a bhfuil fáil orthu ar leibhéal an Aontais agus ar leibhéal na mBallstát (e.g. cláir úinéireachta tairbhiúla, cláir ghnó, ríomhshonrascadh, etc.) chun a bheith in ann léargais bhreise a ghiniúint amhail na húinéirí tairbhiúla atá taobh thiar de na soláthróirí a shainaithint. |
| --- | --- |

—

An PPDS a nascadh le foinsí atá ann cheana a bhfuil fáil orthu ar leibhéal an Aontais agus ar leibhéal na mBallstát (e.g. cláir úinéireachta tairbhiúla, cláir ghnó, ríomhshonrascadh, etc.) chun a bheith in ann léargais bhreise a ghiniúint amhail na húinéirí tairbhiúla atá taobh thiar de na soláthróirí a shainaithint.

| — | Agus an ghabháil sonraí á leathnú de réir a chéile ag na Ballstáit, beidh tuilleadh sonraí le cur leis ón bpróiseas soláthair phoiblí é féin chun an timthriall soláthair iomláin a chumhdach sa deireadh thiar, ón gcéim réamh-dhámhachtana go dtí an chéim iar-dhámhachtana. |
| --- | --- |

—

Agus an ghabháil sonraí á leathnú de réir a chéile ag na Ballstáit, beidh tuilleadh sonraí le cur leis ón bpróiseas soláthair phoiblí é féin chun an timthriall soláthair iomláin a chumhdach sa deireadh thiar, ón gcéim réamh-dhámhachtana go dtí an chéim iar-dhámhachtana.

Déanfar imscrúdú freisin ar nascadh an PPDS le spásanna sonraí eile atá le teacht (amhail ríomhsheirbhísí sláinte (29) agus an Córas Teicniúil Aonuaire faoin Rialachán maidir leis an Tairseach Aonair Dhigiteach (30)). Pléifear agus déanfar cinneadh maidir le síneadh beacht an PPDS i gcomhar leis na Ballstáit rannpháirteacha.

7.   Conclúid

Gintear méid ollmhór sonraí arna gcur isteach ag ceannaitheoirí poiblí leis na ceanglais trédhearcachta agus le cur chun feidhme réiteach digiteach le haghaidh chéimeanna éagsúla den timthriall soláthair (ríomhsholáthar). Ní bhaintear leas iomlán áfach, as na sonraí sin fós ar chúiseanna a bhaineann le cáilíocht sonraí agus idir-inoibritheacht.

Mar atá leagtha amach i straitéis an Aontais maidir le sonraí, scaoilfidh an tionscnamh seo maidir le sonraí soláthair phoiblí an poitéinseal sin. Cuideoidh an PPDS chun léargais nua a fháil gur féidir le heolas roinnte a úsáideann teicnící úrscothacha anailíseacha amhail an Intleacht Shaorga a ghiniúint ón bhflúirse sonraí sin. Cuirfidh na léargais sin feabhas ar cháilíocht an chaiteachais phoiblí, cuirfidh siad feabhas ar rochtain ar ghlaonna ar thairiscintí go háirithe le haghaidh FBManna, déanfaidh siad sláine an chaiteachais phoiblí a chaomhnú agus glacfar deis leo chun beartais a dhéanamh níos sonraíbhunaithe.

---

(1)  An Straitéis Eorpach maidir le sonraí, COM (2020) 66 final, An Bhruiséil, 19.2.2020.

(2)  Rialachán Cur Chun Feidhme (AE) 2019/1780 ón gCoimisiún lena mbunaítear foirmeacha caighdeánacha maidir le foilsiú fógraí i réimse an tsoláthair phoiblí agus lena n-aisghairtear Rialachán Cur Chun Feidhme (AE) 2015/1986, foilsithe an 25 Deireadh Fómhair 2019. Tá an Rialachán agus an leagan sínte dá iarscríbhinn sa chomhad Excel le fáil anseo https://ec.europa.eu/docsroom/documents/38172. Cuirfear ríomhfhoirmeacha in ionad na bhFoirmeacha Caighdeánacha atá ann faoi láthair (féach Rialachán Cur Chun Feidhme (AE) Uimh. 2015/1986, ón gCoimisiún, foilsithe an 11 Samhain 2015 (https://simap.ted.europa.eu/standard-forms-for-public-procurement).

(3)  Airteagal 22(2)(d) de Rialachán (AE) 2021/241 ó Pharlaimint na hEorpa agus ón gComhairle an 12 Feabhra 2021 lena mbunaítear an tSaoráid Téarnaimh agus Athléimneachta (IO L 57, 18.2.2021, lch. 17).

(4)  Treoir 2014/24/AE maidir le soláthar poiblí, Treoir 2014/25/AE maidir le soláthar arna dhéanamh ag eintitis a fheidhmíonn in earnáil an uisce, an fhuinnimh, an iompair agus na seirbhísí poist, Treoir 2014/23/AE maidir le dámhachtain conarthaí lamháltais, Treoir 2009/81/CE maidir le comhordú nósanna imeachta um dhámhachtain conarthaí áirithe oibreacha, conarthaí soláthair agus conarthaí seirbhíse ag údaráis chonarthacha nó ag eintitis i réimsí na cosanta agus na slándála.

(5)  Leagtar síos i ndlí an Aontais Eorpaigh íosrialacha comhchuibhithe maidir le glaonna ar thairiscintí más mó a luach airgeadúil ná méid áirithe agus má mheastar go bhfuil siad ina n-ábhar spéise trasteorann (https://ec.europa.eu/growth/single-market/public-procurement/rules-implementation/thresholds_en).

(6)  Go sonrach, san Fhorlíonadh a ghabhann le hIris Oifigiúil an Aontais Eorpaigh. Is é seo nasc an tsuímh gréasáin https://ted.europa.eu/.

(7)  https://simap.ted.europa.eu/web/simap/sending-electronic-notices

(8)  Rialachán Cur Chun Feidhme (AE) 2019/1780 ón gCoimisiún lena mbunaítear foirmeacha caighdeánacha maidir le foilsiú fógraí i réimse an tsoláthair phoiblí agus lena n-aisghairtear Rialachán Cur Chun Feidhme (AE) 2015/1986, foilsithe an 25 Deireadh Fómhair 2019. Tá an Rialachán agus an leagan sínte dá iarscríbhinn sa chomhad Excel le fáil anseo https://ec.europa.eu/docsroom/documents/38172. Tugadh an Rialachán Cur Chun Feidhme cothrom le dáta le Rialachán Cur Chun Feidhme (AE) 2022/2303 ón gCoimisiún an 24 Samhain 2022, go háirithe chun tuairisciú struchtúrtha ar sholáthar nuálach, glas agus sóisialta a cheadú.

(9)  Is faoi na Ballstáit é a dtairseacha luacha féin a chinneadh maidir le foilsiú (náisiúnta). Tá roinnt mhaith Ballstát nach bhfuil aon tairseach acu nó a bhfuil tairseach cuibheasach íseal acu agus, dá bhrí sin, bailíonn siad tacar sonraí níos iomláine. Tá tairseacha cuibheasach ard socraithe ag Ballstáit eile agus dá bhrí sin is iondúil go ngabhann siad i bhfad níos lú sonraí. Fágann roinnt Ballstát é faoi cheannaitheoirí poiblí an fhormáid ina bhfoilseoidh siad sonraí maidir le nósanna imeachta soláthair a roghnú, tá teimpléid sainithe (éagsúla) ag roinnt eile. Níl ach cúpla athróg i gcuid de na teimpléid seo ach baineann cuid eile úsáid as teimpléid a bhfuil an-chuid sonraí ag baint leo, i roinnt cásanna fiú gabhann siad níos faide ná foirmeacha caighdeánacha an Aontais. Thairis sin, tá tairseacha iolracha fonáisiúnta ag roinnt Ballstát anuas ar an tairseach náisiúnta atá acu. Tá dhá Bhallstát ann nach bhfuil tairseach lárnach acu.

(10)  https://eur-lex.europa.eu/legal-content/EN/TXT/PDF/?uri=CELEX:52012DC0179&from=EN. Ceann de na coinníollacha le haghaidh bhunú rathúil an PPDS is ea go gcuirfidh Ballstáit sásraí gabhála sonraí uathoibríocha i bhfeidhm, mar chéad chéim chun sonraí a tharchur óna dtairseacha náisiúnta agus a gcláir chonartha (féach leathanach 12 thíos).

(11)  An Coimisiún Eorpach & Deloitte (2020), Study on uptake of emerging technologies in public procurement [Staidéar ar ghlacadh le teicneolaíochtaí sa soláthar poiblí atá ag teacht chun cinn]. Le fáil ag: https://ec.europa.eu/growth/single-market/public-procurement/digital/emerging-technologies_en.

(12)  Airteagal 22(2)(b) de Rialachán (AE) 2021/241 ó Pharlaimint na hEorpa agus ón gComhairle an 12 Feabhra 2021 lena mbunaítear an tSaoráid Téarnaimh agus Athléimneachta.

(13)  Ní sholáthraítear réimsí le haghaidh tuairisciú den sórt sin le foirmeacha caighdeánacha (an Aontais) atá ann faoi láthair. Mar a luaitear thuas, tá roinnt formáidí náisiúnta a théann thar fhoirmeacha caighdeánacha an Aontais, maidir le soláthar glas, nuálach agus sóisialta freisin.

(14)  https://transport.ec.europa.eu/transport-themes/clean-transport-urban-transport/clean-and-energy-efficient-vehicles/clean-vehicles-directive_en

(15)  Déantar rianú foriomlán na dtionscadal infheistíochta faoi RRF faoin Scórchlár Téarnaimh agus Athléimneachta ar bhonn an bhunachair sonraí FENIX.

(16)  Is iad sin na tairseacha foilsithe náisiúnta nó cláir chonartha de ghnáth.

(17)  Leis na ríomhfhoirmeacha, den chéad uair, beifear in ann sonraí a sholáthar i bhfógraí nár cheart a fhoilsiú, nó nár cheart é a dhéanamh láithreach. Tá sé sin tábhachtach chun dearbhú a thabhairt do cheannaitheoirí poiblí nach gcuirtear sonraí áirithe ar fáil go poiblí nó nach ndéanfar é roimh phointe sonrach ama (e.g. praghsanna).

(18)  https://joinup.ec.europa.eu/collection/nifo-national-interoperability-framework-observatory/glossary/term/machine-readable

(19)  https://www.open-contracting.org/data-standard/

(20)  Soláthraítear leis an Ointeolaíocht Ríomhsholáthair an bhunchloch shéimeantach fhoirmiúil chun sonraí nasctha saor-rochtana a chruthú agus a athúsáid sa réimse soláthair phoiblí san Aontas. Beartaítear go gcumhdóidh sí ó cheann go ceann i.e. ó fhógra, tairiscint agus dámhachtain a dhéanamh, ordú, sonrascadh agus íocaíocht. Agus an sprioc sin i gcuimhne, d’fhostaigh Oifig Foilseachán an Aontais Eorpaigh Meitheal (WG) saineolaithe ag a bhfuil an misean chun comhthoil a chruthú maidir leis na torthaí anailíse agus na nithe insoláthartha a d'fhorbair foirne Oifig Foilseachán an Aontais Eorpaigh. Tá faisnéis faoin ointeolaíocht ríomhsholáthair le fáil anseo https://github.com/OP-TED/ePO

(21)  Sainmhínítear leis an ointeolaíocht samhail lenar féidir sonraí a nascadh, bunaithe ar chomhthuiscint ar na coincheapa difriúla. Deartar an ointeolaíocht ar bhealach atá comhoiriúnach leis na ríomhfhoirmeacha atá le teacht. Soláthróidh an Oifig Foilseachán uirlis tiontaithe don PPDS chun na fógraí reatha agus na ríomhfhoirmeacha atá le teacht a thiontú chuig an ointeolaíocht. Úsáidfear an uirlis seo chun TED agus sonraí ó na tairseacha foilsithe náisiúnta a thiontú chuig an ointeolaíocht. Ciallaíonn sé sin go mbeidh sé furasta sonraí reatha agus todhchaí ar leibhéal an Aontais agus ar an leibhéal náisiúnta a thiontú chuig an bhformáid chéanna gan aon chaillteanas faisnéise sa todhchaí. Cuirtear an ghníomhaíocht sin i gcrích faoi chuimsiú an Réamhbhirt ar Thrédhearcacht sa Soláthar Poiblí. Is féidir le Ballstáit an ointeolaíocht a ghiaráil chun feabhas a chur ar thírdhreach a sonraí soláthair phoiblí.

(22)  Déanfar an PPDS a thógáil ar phrionsabail FAIR (So-aimsitheacht, Inrochtaineacht, Idir-inoibritheacht agus In-athúsáideacht sonraí) agus i gcomhréir le rialacháin maidir le cosaint sonraí atá ann cheana (RGCS).

(23)  Simpl: cónaidhmeanna néal go himeall agus spásanna sonraí simplithe, https://digital-strategy.ec.europa.eu/en/news/simpl-cloud-edge-federations-and-data-spaces-made-simple

(24)  Mar shampla: DigiWhist (https://digiwhist.eu/about-digiwhist/), TheyBuyForYou (TBFY) (https://theybuyforyou.eu/about/) agus eProcurement Analytics Pilot (https://ec.europa.eu/isa2/actions/simplifying-public-tenders_en).

(25)  I gcomparáid le hiarrachtaí roimhe seo chun sonraí a chomhiomlánú, tá an buntáiste breise ag an ointeolaíocht an fógra iomlán a ghabháil, go háirithe leis na ríomhfhoirmeacha atá le teacht.

(26)  Féadann na seiceálacha cáilíochta sonraí ginearálta agus iad siúd atá sonrach do chás úsáide agus na rialacha gnó a forbraíodh leis an ointeolaíocht ríomhsholáthair agus leis an Treoirthionscadal Anailísíochta Ríomhsholáthair na hiarrachtaí seo a threorú.

(27)  Tá breis faisnéise le fáil anseo: https://digital-strategy.ec.europa.eu/en/activities/digital-programme.

(28)  https://single-market-scoreboard.ec.europa.eu/policy_areas/public-procurement_en

(29)  Tá breis faisnéise maidir leis an Spás Eorpach Sonraí Sláinte le fáil ar https://health.ec.europa.eu/ehealth-digital-health-and-care/european-health-data-space_en

(30)  Rialachán (AE) 2018/1724 ó Pharlaimint na hEorpa agus ón gComhairle an 2 Deireadh Fómhair 2018 maidir le pointe rochtana aonair digiteach a bhunú chun rochtain ar fhaisnéis, nósanna imeachta agus seirbhísí cúnaimh agus réitigh fadhbanna a sholáthar. Foráiltear le hAirteagal 14(1) den Rialachán sin nach mór d’údaráis inniúla fianaise atá ábhartha do na nósanna imeachta atá cumhdaithe leis na Treoracha um Sholáthar Poiblí a chur ar fáil tríd an gCóras Teicniúil Aonuaire.

---